
s 44. sjednice Vijeća Gradske četvrti Sesvete, održane 30. siječnja 2025 ., s početkom u 18.00 sati u Gradskoj četvrti Sesvete – Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23.

Nazočni članovi Vijeća Gradske četvrti Sesvete:

Petar Bajan, Željko Blažinović, Marko Brkić, Vinko Batinić,  Nives Curić, Damir Grgić, Ivan Dokša, Željko Grbavac, Zorica Gregurić, Mihaela Husić, Stjepan Kezerić, Matija Kralj, Ivan Krivačić, Magdalena Kozarić Špoljarić, Vedran Ledinščić, Ines Sosa Meštrović, Ivana Vladimira Petric, Damir Pigac, Katarina Petrović.
Nazočni radno:
Stipe Jurić, Ivana Berger - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara predsjednik Vijeća Željko Blažinović, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 19 članova Vijeća. Dalje navodi da je članovima Vijeća e-poštom poslan zapisnik s 43. sjednice Vijeća. Upitao je imaju li primjedbi na zapisnik.
Primjedbi na zapisnik nije bio te je isti usvojen  s 18 glasova  „za“ i 1 glas suzdržan.
Izvješće o glasanju za zapisnik s 43. sjednice Vijeća, priloženo je uz ovaj Zapisnik i njegov je sastavni dio.

Predsjednik je u pozivu na sjednicu predložio dnevni red, kako slijedi:


DNEVNI RED 

1. Prijedlog zaključka o izmjeni Plana komunalnih aktivnosti Gradske četvrti Sesvete u 2025.
2. Prijedlog zaključka o Prijedlogu Odluke o donošenju Urbanističkog plana uređenja Soblinec – davanje mišljenja
3. Prijedlog zaključka o Odluci o izmjeni Odluke o izborima članova vijeća gradskih četvrti i članova vijeća mjesnih odbora – davanje mišljenja
4. Prijedlog zaključka o davanju mišljenja na zahtjev Davora Štahana za dostavu pitke vode cisternom
5. Prijedlog zaključka o davanju mišljenja na zahtjev Mladena Švelića za dostavu pitke vode cisternom
6. Prijedlog zaključka o imenovanju ulice Vrski put odvojak u Planini Gornjoj
7. Razno


	Predsjednik predlaže glasanje o prihvaćanju dnevnog reda.
Predsjednik poziva vijećnike da glasaju o tome da li prihvaćaju takav dnevni red u cijelosti. 
Članovi Vijeća su glasovali te je Vijeće Gradske četvrti Sesvete s 19 glasova „za“ jednoglasno prihvatilo dnevni red. 
Izvješće o glasanju za dnevni red priloženo je uz ovaj Zapisnik i njegov je sastavni dio.

DNEVNI RED 

1.  Prijedlog zaključka o izmjeni Plana komunalnih aktivnosti Gradske četvrti Sesvete u 2025.
2. Prijedlog zaključka o Prijedlogu Odluke o donošenju Urbanističkog plana uređenja Soblinec – davanje mišljenja
3. Prijedlog zaključka o Odluci o izmjeni Odluke o izborima članova vijeća gradskih četvrti i članova vijeća mjesnih odbora – davanje mišljenja
4. Prijedlog zaključka o davanju mišljenja na zahtjev Davora Štahana za dostavu pitke vode cisternom
5. Prijedlog zaključka o davanju mišljenja na zahtjev Mladena Švelića za dostavu pitke vode cisternom
6. Prijedlog zaključka o imenovanju ulice Vrski put odvojak u Planini Gornjoj
7. Razno


	/ Prelazi se na rad po dnevnom redu /
	
Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2025.

	Predsjednik ukratko obrazlaže izmjenu Plana komunalnih aktivnosti Gradske četvrti Sesvete u 2025. Potom je otvorio raspravu.
U konstruktivnoj raspravi sudjeluju: Željko Grbavac i Nives Curić

	Daljnje rasprave nije bilo, članovi Vijeća su glasovali te je s 11 glasova „za“ i 8  glasova „protiv“ glasa donesen:

Zaključak
zaključka o izmjeni Plana komunalnih aktivnosti Gradske četvrti Sesvete u 2025.
/ Zaključak se prilaže zapisniku sjednice/
	
Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog zaključka o Prijedlogu Odluke o donošenju Urbanističkog plana uređenja Soblinec – davanje mišljenja

	Predsjednik ukratko obrazlaže Prijedlog zaključka o Prijedlogu Odluke o donošenju Urbanističkog plana uređenja Soblinec – davanje mišljenja. Potom je otvorio raspravu. Daljnje rasprave nije bilo, članovi Vijeća su glasovali s 19 glasova „za „ jednoglasno donesen:


Zaključak
o Prijedlogu Odluke o donošenju Urbanističkog plana uređenja Soblinec – davanje mišljenja
/ Zaključak se prilaže zapisniku sjednice/
	Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Ad 3) Prijedlog zaključka o Odluci o izmjeni Odluke o izborima članova vijeća gradskih četvrti i članova vijeća mjesnih odbora – davanje mišljenja
Predsjednik ukratko obrazlaže Prijedlog zaključka o Odluci o izmjeni Odluke o izborima članova vijeća gradskih četvrti i članova vijeća mjesnih odbora – davanje mišljenja.
Potom je otvorio raspravu. Daljnje rasprave nije bilo, članovi Vijeća su glasovali s 9 glasova „za„ 5 glasova „protiv“ i 5 glasova „suzdržano“ donesen:

Zaključak 
o Odluci o izmjeni Odluke o izborima članova vijeća gradskih četvrti i članova vijeća mjesnih odbora – davanje mišljenja – nije usvojen
	
Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Ad 4) Prijedlog zaključka o davanju mišljenja na zahtjev Davora Štahana za dostavu pitke vode cisternom
Predsjednik ukratko obrazlaže Prijedlog zaključka o davanju mišljenja na zahtjev Davora Štahana za dostavu pitke vode cisternom.
Potom je otvorio raspravu. Daljnje rasprave nije bilo, članovi Vijeća su glasovali s 19 glasova „za „ jednoglasno donesen:

Zaključak
 o davanju mišljenja na zahtjev Davora Štahana za dostavu pitke vode cisternom
/ Zaključak se prilaže zapisniku sjednice/
	
Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Ad 5) Prijedlog zaključka o davanju mišljenja na zahtjev Mladena Švelića za dostavu pitke vode cisternom
Predsjednik ukratko obrazlaže Prijedlog zaključka o davanju mišljenja na zahtjev Mladena Švelića za dostavu pitke vode cisternom.
Potom je otvorio raspravu. Daljnje rasprave nije bilo, članovi Vijeća su glasovali s 19 glasova „za „ jednoglasno donesen:

Zaključak
 o davanju mišljenja na zahtjev Mladena Švelića za dostavu pitke vode cisternom
/ Zaključak se prilaže zapisniku sjednice/

Izvješće o glasanju za 5. točku dnevnog reda priloženo je uz ovaj Zapisnik i njegov je sastavni dio.

Ad 6) Prijedlog zaključka o imenovanju ulice Vrski put odvojak u Planini Gornjoj
Predsjednik ukratko obrazlaže Prijedlog zaključka o imenovanju ulice Vrski put odvojak u Planini Gornjoj. Potom je otvorio raspravu. Daljnje rasprave nije bilo, članovi Vijeća su glasovali s 19 glasova „za „ jednoglasno donesen:

Zaključak
o imenovanju ulice Vrski put odvojak u Planini Gornjoj
/ Zaključak se prilaže zapisniku sjednice/

Izvješće o glasanju za 6. točku dnevnog reda priloženo je uz ovaj Zapisnik i njegov je sastavni dio.

Ad7) Razno

Željko Blažinović otvara raspravu.
Petar Bajan postavio je upit u svezi izgradnje stanova za Hrvatske ratne vojne invalide, te naglasio kako mjesni odbor nije dao pozitivno očitovao o istom.
Stipe Jurić odgovorio je da je gradski ured pogriješio s navodom lokacije, napisano je Sesvetki Kraljevec, a stvarna lokacija je u Kraljevečkim Novakima, te da još nismo dobili pisani odgovor.
Željko Blažinović potvrđuje da smo ispred ureda, Vijeća poslali dopis da izmjene krivo navedenu lokaciju, te odgovor još nismo dobili.
Vinko Batinić postavlja upit da li je pristigao odgovor u svezi SRC, ako nije može li se ispred Vijeća poslati nadležnim institucijama.
Vinko Batinić interesira se za izgradnju nogostupa u ulici Kralji.
Željko Blažinović odgovorio je nogostup nije napravljen zbog neriješenih imovinsko pravnih odnosa.
Stipe Jurić navodi kako je potrebno otkupiti dio puta koridora za nastavak izgradnje nogostupa.
Matija Kralj postavlja pitanje u svezi odabira izvođača za rukometno igralište kod Osnovne škole Dragutina Domjanića u Adamovcu, imamo li saznanja u svezi navedenog.
Željko Blažinović odgovara da ćemo uputit dopis Gradskom uredu za mjesnu samoupravu, promet, civilnu zaštitu i sigurnost.
Nives Curić navodi da je drveće krivo zasađeno uz Bistričku ulicu.
Željko Blažinović odgovara da je upućen dopis nadležnom gradskom uredu.
Zorica Gregurić traži informaciju zašto Grad Zagreb ide u otkupljivanje stanova,  što znači, u koju svrhu i kome se prodaje.
Ivan Krivačić predlaže zatrpavanje iskopanih rupa otkopane zbog drveća u Zagorskoj ulici.
Zorica Gregurić interesira se za preimenovanje Parka sesvetskih branitelja. 
Željko Blažinović naglašava da će se za isto poslati požurnica.
Željko Grbavac moli kolegu Vinka Batinića da u Skupštini Grada Zagreba provjeri u kojem zakonskom roku su gradski uredi dužni odgovoriti na dostavljeni dopis/upit.
Vinko Batinić obrazlaže da su zasađena stabla u SRC Luka, naglašava da će povjerenstvo mijenjati projekt jer su slučajno zasađena stabla (smanjuje se obujam SRC-a).
Vedran Ledinščić postavlja pitanje u svezi uređenja kolnika u Ninskoj ulici. Također pitanje u svezi dopunske strelice na Bistričkoj ulici prema Kauflandu. Nadalje postavio je upit da li imamo kakvu informaciju vezano za postavu meteoroloških stanica.
Željko Grbavac predlaže da se na slijedeću sjednicu Vijeća Gradske četvrti Sesvete pozovu prometni redari zaduženi za područje Sesveta.
Željko Blažinović podržava inicijativu za poziv prometnih redara na slijedeću sjednicu Vijeća Gradske četvrti Sesvete.
Željko Blažinović moli još jednom da se svi upiti dostave u pisanom obliku.


Vijeće je završilo s radom u 18,44

KLASA: 024-08/25-002/29
URBROJ: 251-13-11-12/005-25-2
Sesvete, 30. siječnja 2025.  				                            Predsjednik Vijeća
Zapisnik sastavila:							Gradske četvrti Sesvete

Ivana Berger					    	                            Željko Blažinović 








































	
	
	

	
	
	
	
	
	
	
	
	

	Izvješće o glasanju s 44. sjednice Vijeća Gradske četvrti Sesvete 

Članovi Vijeća

Zapisnik s 

43. sjednice

Dnevni red 

44. sjednice

Točka 1. Točka 2. Točka 3. Točka 4. Točka 5. Točka 6.

Damir Pigac

+ + + + + + + +

Ivan Krivačić

+ + - + + + + +

Nives Curić

0 + - + + + + +

Vedran Ledinščić

+ + - + + + + +

Mihaela Husić

+ + - + + + + +

Magdalena Kozarić Špoljarić

+ + - + + + + +

Stjepan Kezerić

+ + + + + + + +

Marko Brkić

+ + + + + + + +

Željko Blažinović

+ + + + - + + +

Petar Bajan

+ + + + - + + +

Katarina Petrović

+ + + + 0 + + +

Željko Grbavac

+ + + + 0 + + +

Matija Kralj

+ + + + 0 + + +

Ivana Vladimira Petric

+ + - + 0 + + +

Vinko Batinić

+ + - + + + + +

Ines Sosa Meštrović 

+ + - + 0 + + +

Zorica Gregurić

+ + + + - + + +

Damir Grgić

+ + + + - + + +

Ivan Dokša

+ + + + - + + +

 ZA = +

PROTIV = -

SUZDRŽAN = 0

NIJE PRISUTAN = N.P.


